Lav et referat af nedenstående tekst:

Tekst:
På sit kontor i Aalborg Øst kaster Linda Lawton blikket på de mere end 100 billeder, hun har uploadet på Google. - Den her er fra et sushi-sted nede i Aalborg, og der er 700.000, der har set det billede, forklarer Linda Lawton. – Her er et ovre fra slagteren i Gistrup. Og det er bare deres pølsesektion, fordi jeg synes det var så dejligt, hvor mange pølser de havde den sommer. Og der er over 200.000, der har set det. Hjælper andre, når de besøger nye steder De sidste fem år har hun gjort det til en vane at lægge billeder op hos søgetjenesten Google i deres såkaldte Local Guide, når hun besøger restauranter og attraktioner i Nordjylland. - Jeg kan godt lide det, fordi jeg er datamatiker. Alle de nye teknologier der kommer. Og her kan jeg hjælpe andre ved at vise billeder og skrive nogle anmeldelser på Google af de steder, jeg har besøgt, fortæller hun. Linda Lawtons billeder dukker på Google, når andre søger efter de restauranter eller attraktioner, hun har været forbi. - I starten var det fordi, at det blev en konkurrence mellem min kæreste og jeg. Og han har stadigvæk et billede, der har fået flere visninger end mine. Så det vil jeg stadig gerne slå, men det er også for at give andre en bedre oplevelse. Fire millioner visninger tilsammen Alle Linda Lawtons billeder på Google er til sammen blevet set mere end fire millioner gange. - Det er blevet en vane, når jeg ser ting eller er ude at spise. Jeg spotter noget, og så tager jeg telefonen frem med det samme, fortæller hun Hun kan dog også være kritisk, når hun anmelder steder med sine billeder – eksempelvis på seneste tur til København. - Og jeg har faktisk anbefalet, at folk går ind ved siden af til Fakta og henter en færdiglavet sandwich fremfor at gå derind, fordi det var en rigtig dårlig restaurant. Det er udelukkende frivilligt, at Linda Lawton lægger billeder op på Google.

Referat:
Linda Lawton fra Aalborg har stor succes med de billeder, hun lægger op på Googles Local Guide.